JY LEES NOU Roetine
‘n Mens soek van jou eerste toetrede tot die vreemde wêreld na veiligheid. ’n Ma se warmte, kos, doeke omgeruil, ’n warm bad en medisyne – alles op die regte tyd.
En toe kom dit - ons planne bots met die planne wat op ’n ander plek vir ons gemaak is.
En só, op pad na ’n kleiner dorp, ’n ander bestaan, besef ons maar net weer hoe gevaarlik, en hoe vol avontuur dit is om te bid, en dit te bedoel: “Laat U koninkryk kom, laat U wil geskied, soos in die hemel net so ook op die aarde."